
AIŠKINAMASIS RAŠTAS
PRIE KRETINGOS RAJONO SAVIVALDYBĖS TARYBOS SPRENDIMO PROJEKTO
„DĖL KRETINGOS RAJONO SAVIVALDYBĖS ILGALAIKIO MATERIALIOJO TURTO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE KRETINGOS MUZIEJUI“

2026 m. rugpjūčio 18 d.
Kretinga

1. Parengto sprendimo projekto tikslas ir uždaviniai. 
Sprendimo projekto tikslas – perduoti biudžetinei įstaigai Kretingos rajono savivaldybės Kretingos muziejui (toliau – Kretingos muziejus) patikėjimo teise valdyti, naudoti ir disponuoti juo Kretingos rajono savivaldybei nuosavybės teise priklausantį ilgalaikį materialųjį turtą: pastatą – kultūros su gyvenamosiomis patalpomis, kurio pagrindinė naudojimo paskirtis kultūros, pastatą – malkinę, esančius M. Valančiaus g. 9, Nasrėnų k., Kretingos r.
2. Siūlomos teisinio reguliavimo nuostatos, šiuo metu esantis teisinis reguliavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.
Kretingos rajono savivaldybės (toliau – Savivaldybės) administracijos Socialinės paramos skyrius 2026 m. birželio 3 d. pateikė raštą Nr. D13-442, kuriuo informavo, kad Savivaldybės būsto ir socialinio būsto klausimams nagrinėti komisija posėdžio, įvykusio 2026 m. birželio 3 d., metu priėmė sprendimą dėl pastato (unikalus Nr. 5693-6006-1010), esančio M. Valančiaus g. 9, Nasrėnų k., Kretingos r., perdavimo patikėjimo teise valdyti, naudoti ir disponuoti juo Kretingos muziejui, gavus įstaigos prašymą. Šiuo metu minėtą pastatą patikėjimo teise valdo Kretingos rajono savivaldybės administracija, todėl jis įrašytas į Savivaldybės būsto fondo sąrašą, kaip Savivaldybės būstas, kuris nėra tinkamas nuomoti socialinio būsto nuomos sąlygomis. Todėl tikslinga perduoti šį ilgalaikį materialųjį turtą Kretingos muziejui, nes šio pastato pagrindinė naudojimo paskirtis yra kultūros.
Kretingos muziejus 2026 m. rugpjūčio 10 d. pateikė raštą Nr. V3-140, kuriuo prašo perduoti patikėjimo teise valdyti, naudoti ir disponuoti juo Kretingos rajono savivaldybei nuosavybės teise priklausantį turtą: pastatą – kultūros su gyvenamosiomis patalpomis ir pastatą – malkinę, esančius M. Valančiaus g. 9, Nasrėnų k., Kretingos r., savarankiškajai savivaldybės funkcijai – gyventojų kultūros ugdymas ir etninės kultūros puoselėjimas ir nuostatuose nurodytoms veikloms vykdyti.
Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (toliau – Įstatymas) 12 straipsnio 1 dalyje nurodyta, kad Savivaldybės turtas, įskaitant pripažintą nereikalingu arba netinkamu (negalimu) naudoti savivaldybės turtą, patikėjimo teise valdyti, naudoti ir disponuoti juo perduodamas savivaldybės tarybos nustatyta tvarka. Vadovaujantis Įstatymo 12 straipsnio 2 dalies 1 punkto nuostatomis, Savivaldybių turtas gali būti perduodamas patikėjimo teise savivaldybės biudžetinėms įstaigoms.
3. Kokių rezultatų laukiama. 
Perdavus Kretingos rajono savivaldybei nuosavybės teise priklausantį ilgalaikį materialųjį turtą Kretingos muziejui bus užtikrinta šio turto priežiūra, efektyvus naudojimas bei savivaldybės savarankiškosios funkcijos įgyvendinimas.
4. Lėšų poreikis ir šaltiniai.
Savivaldybės biudžeto lėšų nereikės.
5. Kiti sprendimui priimti reikalingi pagrindimai, skaičiavimai ar paaiškinimai.
Nėra.
6. Teisės akto projekto antikorupcinio vertinimo išvada dėl sprendimo projekto teikimo antikorupciniam vertinimui. 
Teisės aktų projektų antikorupcinio vertinimo taisyklėse antikorupcinis vertinimas nenumatytas.
7. Autorius ar autorių grupė.
Vietinio ūkio ir turto valdymo skyriaus vyr. specialistė S. Baublienė.
